
ประกาศองค์การบริหารส่วนตำบลห้วยปริก
เรื่อง นโยบายการบริหารทรัพยากรบุคคล
ประจำปี พ.ศ. 2564 – 2566
*******************************************************

ด้วยคณะกรรมการมาตรฐานการบริหารงานบุคคลส่วนท้องถิ่นได้เล็กเห็นความสำคัญในการ พัฒนาทรัพยากรบุคคลซึ่งมีบทบาทสำคัญในการขับเคลื่อนการพัฒนาท้องถิ่นให้ก้าวหน้า และบุคลากรของ ท้องถิ่นให้เป็นผู้มีศักยภาพสูง จึงมีมติเห็นชอบยุทธศาสตร์การบริหารทรัพยากรบุคคลส่วนท้องถิ่น พ.ศ. 2564 – 2566 โดยมีวัตถุประสงค์เพื่อเสริมสร้างความเข้มแข็งให้องค์การปกครองส่วนท้องถิ่นในการบริหาร ทรัพยากรบุคคลเพื่อพัฒนาศักยภาพ และสามารถพัฒนาท้องถิ่นได้อย่างบรรลุเป้าหมายและมีความพร้อมต่อ การเปลี่ยนแปลงในอนาคต เพื่อให้องค์การบริหารส่วนตำบลห้วยปริกบริหารทรัพยากรบุคคลให้เป็นไปตามอำ นาจ หน้าที่แนวนโยบายภาครัฐ โปร่งใส เป็นธรรม รวมทั้งให้สอดคล้องกับการประเมินคุณธรรมและความโปร่งใส ในการดำเนินงานของหน่วยงานภาครัฐ (Integrity and Transparency Assessment:ITA) จึงกำหนด นโยบายการบริหารทรัพยากรบุคคล เพื่อใช้เป็นแนวทางในการบริหารทรัพยากรบุคคลขององค์การบริหารส่วนตำบลห้วยปริก ดังนี้ 
1. ด้านการสรรหา การวางแผนกำลังคน และการบรรจุและแต่งตั้งบุคลากร 
 		องค์การบริหารส่วนตำบลห้วยปริก ดำเนินการวางแผนกำลังคน แสวงหาคนตาม คุณลักษณะที่กำหนด และเลือกสรรคนดีคนเก่งเพื่อปฏิบัติงานตามภารกิจของหน่วยงาน แนวทางปฏิบัติ ดังนี้ 
 		1.1 จัดทำแผนอัตรากำลัง 3 ปี เพื่อใช้ในการกำหนดโครงสร้างและกรอบอัตรากำลังที่ รองรับต่อภารกิจองค์การบริหารส่วนตำบลห้วยปริก ที่เปลี่ยนแปลงไป 
 		1.2 ดำเนินการสรรหาพนักงานส่วนตำบล พนักงานครู อบต. และพนักงานจ้างให้ทันต่อการเปลี่ยนแปลงหรือการสูญเสียกำลังคน โดยมุ่งเน้นการสรรหาภายในห้วงเวลา 60 วัน นับแต่วันที่ ตำแหน่งว่าง      
 		1.3 การรับโอนพนักงานส่วนตำบล พนักงานครู อบต. และรับสมัครบุคคลเพื่อเลือกสรร เป็นพนักงานจ้าง ต้องประกาศทางเว็บไซต์ องค์การบริหารส่วนตำบลห้วยปริกและแจ้งข่าวประชาสัมพันธ์ไปยังหน่วยงานอื่น ประกอบด้วย 
 			1)สำนักงานส่งเสริมการปกครองท้องถิ่นจังหวัดนครศรีธรรมราช
2)องค์การบริหารส่วนตำบลในเขตจังหวัดนครศรีธรรมราชและจังหวัดใกล้เคียง 
3)เทศบาลในเขตจังหวัดนครศรีธรรมราชและจังหวัดใกล้เคียง 
4)หมู่บ้านในเขตองค์การบริหารส่วนตำบลห้วยปริก

1.4 แต่งตั้งคณะกรรมการในการสรรหาและเลือกสรรตามประกาศคณะกรรมการ พนักงานส่วนตำบลจังหวัดนนทบุรี เรื่อง หลักเกณฑ์เกี่ยวกับพนักงานจ้าง ลงวันที่ 23 กรกฎาคม 2547 และ ที่แก้ไขเพิ่มเติม ฯ

2. ด้านการพัฒนาบุคลากร และการพัฒนาคุณภาพชีวิต 

องค์การบริหารส่วนตำบลห้วยปริก ดำเนินการวางแผนพัฒนาบุคลากร เตรียมความ พร้อมของพนักงานส่วนตำบล และพนักงานครู อบต. เพื่อเป็นข้าราชการผู้มีผลสัมฤทธิ์สูงของ องค์การบริหารส่วนตำบลห้วยปริกพัฒนาความรู้ ทักษะ และสมรรถนะตามมาตรฐานกำหนดตำแหน่ง โดยใช้เครื่องมือที่หลากหลายตาม เส้นทางการพัฒนาบุคลากร เพื่อให้สามารถรองรับภารกิจของหน่วยงานได้อย่างมีประสิทธิภาพ แนวทางปฏิบัติ ดังนี้ 
2.1 จัดทำแผนพัฒนาบุคลากร 3 ปี เพื่อเป็นกรอบในการพัฒนาของบุคลากรในแต่ละตำแหน่ง 
2.2 ดำเนินการตามแผนพัฒนาบุคลากรประจำปี โดยการจัดส่งข้าราชการเข้ารับการ ฝึกอบรมความรู้ตามสายงานของแต่ละตำแหน่ง 
2.3 จัดองค์ความรู้ในองค์กร (Knowledge Management: KM) ได้แก่ ความรู้ด้าน แผนงาน การบริหารงานบุคคล งบประมาณ การคลัง หรืออื่นๆ ที่สามารถใช้เป็นเครื่องมือในการบริหารงาน และพัฒนาท้องถิ่นให้เข้มแข็ง

3. ด้านการสร้างความก้าวหน้าในสายอาชีพและประเมินผลการปฏิบัติงาน
 
องค์การบริหารส่วนตำบลห้วยปริก ต้องวางจัดทำเส้นทางความก้าวหน้าในสายงาน ปรับปรุงระบบฐานข้อมูลบุคคล การประเมินผลการปฏิบัติราชการของพนักงานส่วนตำบล พนักงานครู อบต. และการประเมินผลการปฏิบัติงานของพนักงานจ้างที่มีประสิทธิภาพ และยกย่อง ชมเชยบุคลากร เพื่อให้ บุคลากรเกิดความผูกพันต่อหน่วยงาน แนวทางปฏิบัติ 
3.1 กำหนดให้จัดกิจกรรมเข่งขันกีฬาบุคลากรสัมพันธ์เป็นประจำทุกปี เพื่อให้กีฬาเป็น สื่อกลางในการเชื่อมความสัมพันธ์และความสามัคคีที่ดีของบุคลากรในหน่วยงาน รวมทั้งเป็นการเสริมสร้าง สุขภาพให้แข็งแรง 
3.2 จัดทำเส้นทางความก้าวหน้าในสายงานแจ้งเวียนให้ข้าราชการในหน่วยงาน รับทราบ 3.3 ปรับปรุงฐานข้อมูลบุคลากรในระบบสารสนเทศศูนย์บริหารข้อมูลบุคลากรท้องถิ่น แห่งชาติให้เป็นปัจจุบัน 
3.4 จัดกิจกรรมการยกย่อง ชมเชยบุคลากร เช่น การคัดเลือกพนักงานส่วนตำบลดีเด่น พนักงานครู อบต. ดีเด่น เพื่อเป็นการเสริมสร้างความรัก ผูกพันระหว่างบุคลากรกับองค์การบริหารส่วนตำบลห้วยปริกและหากมีบุคลากรที่ประพฤติดีสมควรแก่การเป็นแบบอย่างให้ผู้บังคับบัญชารายงานให้นายก องค์การบริหารส่วนตำบลห้วยปริกรับทราบเพื่อพิจารณาเป็นกรณีพิเศษ 
3.5 ควบคุมให้การประเมินผลการปฏิบัติราชการของพนักงานส่วนตำบล พนักงานครู อบต. และการประเมินผลการปฏิบัติราชการของพนักงานจ้างเป็นไปตามหลักเกณฑ์และวิธีการที่องค์การบริหารส่วนตำบลห้วยปริกำหนด พร้อมทั้งให้การเลื่อนขั้นเงินเดือนของพนักงานส่วนตำบล พนักงานครู อบต.และเลื่อนค่าตอบแทนของพนักงานจ้างเป็นไปตามช่วงเวลาที่กำหนด หากมีพนักงานส่วนตำบล พนักงาน ครู อบต. หรือพนักงานจ้างร้องเรียน ต้องขอความเป็นธรรมให้รวบรวมและรีบนายเสนอนายกองค์การบริหารส่วนตำบล   ห้วยปริกพิจารณาโดยด่วน

4. ด้านการส่งเสริมคุณธรรมและรักษาวินัยของบุคลากร

องค์การบริหารส่วนตำบลห้วยปริก โดยทุกส่วนราชการต้องร่วมมือกันในการบริหาร ทรัพยากรบุคคลอย่างเป็นระบบ แจ้งให้บุคลากรเข้าถึงช่องทางการรับทราบข้อมูลด้านการบริหารทรัพยากร บุคคล รวมทั้งควบคุม กำกับ ดูแลให้ปฏิบัติราชการอย่างมีประสิทธิภาพ แนวทางปฏิบัติ ดังนี้ 
4.1 ให้ผู้บังคับบัญชามอบหมายงานแก่ผู้ใต้บังคับบัญชาอย่างเป็นธรรม ไม่เลือกปฏิบัติ รวมทั้งควบคุม กำกับ ดูแลผู้ใต้บังคับบัญชาปฏิบัติตามระเบียบวินัย ประมวลจริยธรรมพนักงานส่วนตำบลและ มาตรฐานคุณธรรมและจริยธรรมของพนักงานส่วนตำบลและพนักงานจ้างองค์การบริหารส่วนตำบลห้วยปริกทราบโดยเร็ว 
4.2 การพิจารณาแต่งตั้งพนักงานส่วนตำบล พนักงานครู อบต. ให้ดำรงตำแหน่งที่สูงขึ้น นำตำแหน่งต่างๆ จะยึดถือความรู้ ความสามารถและประโยชน์สูงสุด และปฏิบัติตามหลักเกณฑ์ที่ คณะกรรมการกลางพนักงานส่วนตำบล (ก.อบต.) และคณะกรรมการพนักงานส่วนตำบลจังหวัดนครศรีธรรมราช  (ก.อบต.จ.นครศรีธรรมราช) กำหนดไว้  
		จึงประกาศมาเพื่อทราบโดยทั่วกัน
                                   		ประกาศ  ณ  วันที่  2  เดือน พฤศจิกายน พ.ศ. ๒๕๖3   

